**ELŐTERJESZTÉS**

**A KÉPVISELŐ-TESTÜLET**

**2020. október 5-i rendes ülésére**

**Előterjesztés**

**Telki Község Önkormányzat Képviselő-testületének**

 **a helyi adókról szóló rendeletek felülvizsgálatáról**

A napirendet tárgyaló ülés dátuma: 2020.10.05.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: ----

**3.Költségkihatások és egyéb szükséges feltételeket, illetve megteremtésük javasolt forrásai:**

**-----**

**4. Tényállás bemutatása:**

A Képviselő-testület az önkormányzat 2021.évi költségvetési helyzetét a Magyarország 2021. évi központi költségvetéséről szóló törvényjavaslat alapján készült tájékoztató alapján döntött a helyi adó bevételeket meghatározó rendeleteinek a felülvizsgálatáról.

A meglévő intézmények zavartalan működtetése, az újonnan belépő Sportcsarnok üzemeltetése, valamint a kieső központi költségvetési források arra készíttetik az önkormányzatot, hogy a ***működéshez szükséges bevételt biztosítsa.***

|  |  |
| --- | --- |
| **Telki Önkormányzat működési kiadásinak alakulása**  |  |
| **2007-2019** |  |
|  |  |  |  |  |  |  |  |
| **Kiadások alakulása** | **2007** | **2008** | **2009** | **2010** | **2011** | **2012** | **2013\*** |
| Személyi juttatás | 198 116 | 223 201 | 228 648 | 226 558 | 241 486 | 258 371 | 168 167 |
| Munkaadót terhelő járulék | 61 471 | 69 943 | 67 005 | 60 073 | 63 049 | 62 606 | 41 800 |
| Dologi kiadások | 126 392 | 196 402 | 258 252 | 281 317 | 332 280 | 241 222 | 242 770 |
| Szociális juttatások | 4 033 | 4 160 | 2 973 | 4 253 | 10 594 | 6 505 | 4 204 |
| Működési célú támogatások | 12 310 | 19 470 | 11 055 | 9 181 | 5 370 | 11 470 | 8 468 |
| Működési célú hitel kamattal |   | 7 209 | 31 145 | 22 548 | 23 110 | 209 274 | 5 125 |
| **Működési kiadások összesen** | **402 322** | **520 385** | **599 078** | **603 930** | **675 889** | **789 448** | **470 534** |
|  |  |  |  |  |  |  |  |
| **Kiadások alakulása** | **2014 év** | **2015 év** | **2016 év** | **2017 év** | **2018 év** | **2019 év\*\*** |  |
| Személyi jellegű kiadások | 171 133 | 173 614 | 180 395 | 184 032 | 190 885 | 232 344 |  |
| Munkaadót terhelő járulékok | 44 765 | 47 355 | 47 917 | 41 992 | 40 364 | 45 258 |  |
| Dologi kiadások | 212 511 | 225 042 | 281 077 | 249 394 | 251 601 | 283 448 |  |
| Település szociális támogatása | 5 033 | 2 435 | 1 744 | 3 398 | 4 616 | 5 047 |  |
| Működési célú támogatások  |   | 2 813 | 7 529 | 2 195 | 9 756 | 2 213 |  |
| Civil szervezetek,programok támogatása | 13 919 | 12 137 | 12 677 | 16 906 | 15 298 | 22 260 |  |
| **Működési kiadások összesen** | **447 361** | **463 396** | **531 339** | **497 917** | **512 520** | **590 570** |  |
|  |  |  |  |  |  |  |  |
| *\*2013.01.01-től a Telki Általános Iskola munkavállalói a Tankerülethez kerültek.**\*\*létszámbővítés- A közalkalmazotti munkavállalók esetében nyugdíjba vonuláskor 8 havi felmentés és 5 havi jubileumi jutalom illeti meg a munkavállalót.* |  |  |

***Változó központi költségvetési támogatások:***

A 2021.évi költségvetésben a központi költségvetésből származó támogatások jelentősen változni fognak. A közvetlen elvonások a gépjármű adó bevételt és a központi költségvetési támogatásból biztosított üdülőhelyi feladatok támogatását jelentik. Jelentősen változik a szolidalítási hozzájárulás mértéke is.

 ***A működéshez szükséges többlet forrás indoklása:***

* Új egészségház üzemeltetési költségnövekedés évente kb. 7,5 millió Ft többletforrást igényel.
* Közösségi Ház és Könyvtár működéshez (személyi, dologi, üzemeltetési, és a település kulturális életének, programok stb ) 33,5 millió Ft költséggel számolunk.
* Sportcsarnok üzemeltetési költségnövekedés 15,5 millió Ft.

A többlet üzemeltetési költségek a közüzemi díjak mellett az intézmény üzemeltetési (gondnoki feladat ellátás), takarítás, zöldterület gondozás, hóeltakarítás, valamint vagyon és felelősségbiztosítás költségeit is tartalmazzák.

A Magyarország helyi önkormányzatairól szóló 2011.évi CLXXXIX. törvény ( Mötv.) a helyi közügyek, valamint a helyben biztosítható közfeladatok körében ellátandó helyi önkormányzati feladatok közé sorolja a helyi adóval kapcsolatos feladatokat. Az önkormányzat képviselő-testületének egyik alapjoga, hogy önkormányzati rendelet útján a helyi adóztatást szabályozza. Az egyes adók, díjak (gépjárműadó, talajterhelési díj) esetében központi, egységes szabályozás alapján, míg a helyi adó esetében törvényi keretek között, de helyi rendeletalkotás szabályozza az adóztatást.

A helyi adókról szóló 1990.évi C. törvény (továbbiakban: Htv.) felhatalmazása alapján az önkormányzat kizárólagos joga, hogy a törvényben meghatározott adóalanyok és adótárgyak tekintetben helyi adókat vagy azok valamelyikét bevezesse. A Htv. és ennek felhatalmazása alapján elfogadott önkormányzati rendeletek biztosítják az adóztatás kereteit és feltételeit.

Törvényi keretek között a képviselő-testület dönt a helyi adók bevezetéséről, az alkalmazott adómértékekről, kedvezményekről és mentességekről, Telki község Önkormányzata a helyi adók jelenleg alkalmazott adómértékeit a helyi sajátosságokhoz, a gazdálkodási követelményekhez és az adóalanyok teherviselő képességéhez igazodóan állapította meg, a törvényben meghatározott felső határ figyelembevételével.

A rendelet megalkotása és felülvizsgálata során a helyi adópolitikai alapvető célja, hogy a helyi adók az önkormányzat folyamatos, állandó, stabil előre tervezhető, biztos bevételei forrását jelentsék, ugyanakkor az adózói kört illetően méltányos, igazságos és megfizethető legyen. A Htv.-ben nevesített adónemek közül Telki község Önkormányzata a telekadót, építményadót, idegenforgalmi adót, valamint a helyi iparűzési adó vezette be.

Az önkormányzatnak az adó megállapítása során figyelemmel kell lennie adózók teherbíró képességére, a helyi sajátosságokra és az önkormányzat gazdálkodási követelményeire is.

Az önkormányi adóhatóság feladat-és hatáskörébe tartozó egyes adónemekre és díjakra vonatkozó részletes szabályokat az ún. egyedi anyagi jogszabályok tartalmazzák:

* Helyi adókról szóló 1990.éci C. törvény ( Htv.)
* a gépjármű adóról szóló 1991.évi LXXXII. törvény
* a környezetterhelési díjról szóló 2003.évi LXXXIX. törvény
* az önkormányzat helyi adókra vonatkozó rendeletei

A ***helyi rendeletek évenkénti felülvizsgálata***, esetleges módosítása a következő szabályok alapján lehetséges.

Magyarország gazdasági stabilitásáról szóló 2011. évi CXCIV. törvény 32. §-a szerint adókötelezettséget megállapító, az adóalanyok körét bővítő, az adó mértékét növelő, illetve kedvezményt, mentességet megszüntető jogszabály kihirdetése és hatályba lépése között legalább 30 napnak el kell telnie.

Ezen rendelkezés az önkormányzati adórendeletekre is vonatkozik, ami azt jelenti, hogy valamely adóév január 1. napján hatályba léptetni szándékozó új adónemet bevezető, vagy a hatályos szabályozást (pl. adómérték, kedvezmény tekintetében) módosító adórendelet legkorábban a kihirdetést követő 30. napon léptethető hatályba.

*Fenti rendelkezések értelmében, amennyiben a Képviselő-testület 2021. január 1-től új adónemet kíván bevezetni, illetve a korábban bevezetett adónemek mértékén kíván változtatni, azt legkésőbb 2020. december 1-ig ki kell hirdetni, annak érdekében, hogy*

*2021. január 1-jén hatályba léptethető legyen.*

Az építményadóra, a telekadóra vonatkozó **törvényi felső mértékek** 2005. január 1-jétől a KSH által közzétett fogyasztói árszínvonal változással valorizálhatóak. A törvényi felső mérték és a valorizáció együttesen határozza meg ezen adónemek tekintetében az adómaximumot.

A 2020. január 1-jétől alkalmazható adómaximumok a következők:

 Építményadó 1 951,65 Ft/m2

 Telekadó: 354,8459 Ft/m2

Magánszemélyek kommunális adója: 30 161,907 Ft/adótárgy, Tartózkodási idő utáni idegenforgalmi adó: 532,2 Ft/fő/vendégéjszaka.

A helyi iparűzési adó esetén:

Az adó mértéke:

• Az állandó jelleggel végzett iparűzési tevékenység esetén az adó mértéke maximum az adóalap 2%-a lehet.

• Ideiglenes jelleggel végzett iparűzési tevékenység esetén az adó mértéke naptári naponként legfeljebb 5000 forint.

|  |
| --- |
| **Adómérték alakulása** **2007-2020** |
| **Adónem**  | **2007.** | **2008.** | **2009.** | **2010.** | **2011.** | **2012.** | **2013.** |
| **Építményadó** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** |
|  Lakás, nem lakás céljára szolgáló épület, építmény után  | 430 | 430 | 430 | 430 | 430 | 430 | 430 |
| A nem lakás céljára szolgáló építmények 500 négyzetmétert meghaladó része után | 410 | 430 | 430 | 430 | 430 | 430 | 430 |
| Üdülő | 900 | 900 | 900 | 900 | 900 | 900 | 900 |
| **Telekadó** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** |
| Belterületi épülettel be nem épített telek esetében  |
| I. övezetben | 120 | 120 | 120 | 120 | 120 | 120 | 120 |
| II. övezetben |   |   |   |   |   |   |   |
| Belterületi épülettel beépített telek esetében a 2500 m2-t meghaladó területű adóköteles telek 2500 m2 feletti része után  |
| I. övezetben |   |   |   |   |   |   |   |
| II. övezetben |   |   |   |   |   |   |   |
| **Iparűzési adó** | **% ,** **nap/Ft** | **% , nap/Ft** | **% , nap/Ft** | **% , nap/Ft** | **% , nap/Ft** | **% , nap/Ft** | **% , nap/Ft** |
| Állandó jelleggel végzett iparűzési tevékenység esetén  | 1,6 | 1,6 | 1,6 | 1,6 | 1,6 | 1,6 | 1,6 |
| Ideiglenes jelleggel végzett iparűzési tevékenység esetén /naptári naponként | 5000 | 5000 | 5000 | 5000 | 5000 | 5000 | 5000 |
| **Idegenforgalmi adó** | **Ft** | **Ft** | **Ft** | **Ft** | **Ft** | **Ft** | **Ft** |
| *személyenként és vendég-éjszakánként* |   |   | 350 | 350 | 350 | 350 | 450 |
|  |  |  |  |  |  |  |  |
| **Adónem**  | **2014.** | **2015.** | **2016.** | **2017.** | **2018.** | **2019.** | **2020.** |
| **Építményadó** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** |
|  Lakás, nem lakás céljára szolgáló épület, építmény után  | 430 | 430 | 430 | 430 | 430 | 430 | 430 |
| A nem lakás céljára szolgáló építmények 500 négyzetmétert meghaladó része után | 3500 m2 felett1700 | 1 300 | 1 300 | 1 300 | 1 300 | 1 300 | 1 300 |
| Üdülő | 1 100 | 1 100 | 1 100 | 1 100 | 1 100 | 1 100 | 1 100 |
| **Telekadó** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** | **Ft/m2/év** |
| Belterületi épülettel be nem épített telek esetében  |
| I. övezetben | 120 | 120 | 120 | 120 | 120 | 120 | 120 |
| II. övezetben |   |   |   | 180 | 180 | 180 | 180 |
| Belterületi épülettel beépített telek esetében a 2500 m2-t meghaladó területű adóköteles telek 2500 m2 feletti része után  |
| I. övezetben |   |   |   | 120 | 120 | 120 | 120 |
| II. övezetben |   |   |   | 180 | 180 | 180 | 180 |
| **Iparűzési adó** | **% , nap/Ft** | **% , nap/Ft** | **% , nap/Ft** | **% , nap/Ft** | **% , nap/Ft** | **% , nap/Ft** | **% , nap/Ft** |
| Állandó jelleggel végzett iparűzési tevékenység esetén  | 1,6 | 1,6 | 1,8 | 1,8 | 1,8 | 1,8 | 1,8 |
| Ideiglenes jelleggel végzett iparűzési tevékenység esetén /naptári naponként | 5000 | 5000 | 5000 | 5000 | 5000 | 5000 | 5000 |
| **Idegenforgalmi adó** | **Ft** | **Ft** | **Ft** | **Ft** | **Ft** | **Ft** | **Ft** |
| *személyenként és vendég-éjszakánként* | 450 | 450 | 450 | 450 | 450 | 450 | 450 |

A fenti táblázatból látható, hogy a telekadó, és az építményadó mértéke is változatlan 2007.óta.

Az adóalanyok száma az alábbiak szerint változott az elmúlt közel 14 év alatt.

|  |
| --- |
| **Adóalanyok számának alakulása** **2007-2020** |
|  |
| **Adónem /év** | **2007.** | **2008.** | **2009.** | **2010.** | **2011.** | **2012.** | **2013.** | **2014.** | **2015.** | **2016.** | **2017.** | **2018.** | **2019.** | **2020.** |
| Építményadó | 1 027 | 1 053 | 1 117 | 1 152 | 1 198 | 1 239 | 1 352 | 1 346 | 1 392 | 1 420 | 1 423 | 1 447 | 1 462 | 1 467 |
| Telekadó | 477 | 433 | 394 | 357 | 372 | 371 | 395 | 367 | 353 | 368 | 348 | 364 | 341 | 295 |
| Iparűzési adó | 381 | 419 | 461 | 533 | 626 | 564 | 680 | 694 | 740 | 772 | 793 | 872 | 933 | 921 |
| Gépjármű adó | 1 074 | 1 186 | 1 242 | 1 266 | 1 357 | 1 322 | 1 419 | 1 399 | 1 452 | 1 483 | 1 545 | 1581 | 1635 | 1 697 |
| Idegenforgalmi adó | 0 | 0 | 1 | 1 | 1 | 1 | 1 | 1 | 1 | 1 | 1 | 1 | 3 | 2 |
| **Összesen:** | **2 959** | **3 091** | **3 215** | **3 309** | **3 554** | **3 497** | **3 847** | **3 807** | **3 938** | **4 044** | **4 110** | **4 265** | **4 374** | **4 382** |

# Az adóbevételek teljesülése

**2006-2019**

|  |  |  |  |  |  |  |  |
| --- | --- | --- | --- | --- | --- | --- | --- |
| **Lakosságszám:** | **2907** | **3137** | **3 275** | **3 413** | **3 534** | **3 689** | **3 782** |
|  | **2006 év** | **2007 év** | **2008 év** | **2009 év** | **2010 év** | **2011 év** | **2012 év** |
| ***Helyi adó bevételek:*** |  |  |   |   |   |   |   |
| Építményadó | 3 287 | 42 447 | 43 054 | 48 820 | 50 655 | 57 191 | 67 597 |
| Telekadó | 26 553 | 53 606 | 47 518 | 44 276 | 45 187 | 47 916 | 71 553 |
| Iparűzési adó | 53 166 | 58 477 | 69 193 | 79 493 | 72 414 | 81 646 | 77 138 |
| Luxusadó | 0 | 231 | 0 | 0 | 0 | 0 | 0 |
| Idegenforgalmi adó | 0 |   |   | 1 717 | 4 049 | 4 073 | 4 376 |
| Talajterhelési díj | 0 |   |   | 196 | 260 | 607 |   |
| Pótlékok, bírságok | 0 | 1 261 | 2 686 | 2 285 | 4 098 | 4 989 | 3 324 |
| Termőföld bérbeadása utáni jövedelemadó | 0 | 185 | 187 | 132 | 6 | 105 | 110 |
| Gépjárműadó /***helyben maradó 100%***) | 12 825 | 23 252 | 24 650 | 27 799 | 31 009 | 34 974 | 35 023 |
| ***Helyi adó bevételek összesen:*** | **95 831** | **179 459** | **187 288** | **204 718** | **207 678** | **231 501** | **259 121** |
| **Lakosságszám:** | **3 884** | **3 970** | **3 987** | **4 054** | **4 119** | **4 192** | **4 230** |
|  | **2013 év** | **2014 év** | **2015 év** | **2016 év** | **2017 év** | **2018 év** | **2019 év** |
| ***Helyi adó bevételek:*** |   |   |   |   |   |   |   |
| Építményadó | 78 853 | 80 240 | 84 466 | 86 033 | 83 366 | 84 782 | 80 523 |
| Telekadó | 54 083 | 45 536 | 42 450 | 47 522 | 47 149 | 47 412 | 38 015 |
| Iparűzési adó | 82 939 | 69 784 | 78 831 | 108 681 | 113 862 | 129 994 | 143 047 |
| Luxusadó | 0 | 0 | 0 | 0 | 0 | 0 | 0 |
| Idegenforgalmi adó | 5 243 | 5 376 | 5 703 | 8 773 | 9 436 | 10 879 | 9 987 |
| Talajterhelési díj | 522 | 612 | 161 | 180 | 387 | 620 | 486 |
| Pótlékok, bírságok | 2 990 | 2 330 | 2 466 | 2 487 | 1 898 | 1 261 | 1 676 |
| Termőföld bérbeadása utáni jövedelemadó | 111 | 72 | 3 | 83 | 0 | 94 | 88 |
| Gépjárműadó /***helyben maradó 40%***) | ***14 061*** | ***14 404*** | ***14 673*** | ***14 579*** | ***15 875*** | ***16 574*** | ***16 446*** |
| ***Helyi adó bevételek összesen:*** | **238 802** | **218 354** | **228 753** | **268 338** | **271 973** | **291 616** | **290 268** |

A fenti táblázatból jól látható, hogy a telekadó és építményadó esetében egy folyamatos átmenet mutatkozik. A beépítésre kerülő telkek a telekadó hatálya alól folyamatosan kerülnek át az építményadó hatálya alá a beépítéssel. Mivel az építményadó átlag mértéke kb. 25-30% a telekadóösszegének, így ez a telekadó esetében kieső bevétel 20-30% -a jelenik meg a későbbiekben, mint építményadó.

**A helyi adóbevételek 2020. év időarányos teljesülés**ét az alábbi táblázat tartalmazza.

|  |  |  |  |  |  |  |
| --- | --- | --- | --- | --- | --- | --- |
| **Adónemek** | **2019. évi teljesített bevételek** | **Módosított 2020. évi terv** | **2020. 09. 22. napjáig befolyt bevételek** | **Teljesülés %** | **Adózók száma** | **2020. évi előírt adó** |
| **fő** |
| **Ft** | **Ft** | **Ft** |   | **Ft** |
| Építményadó  | 80 522 955  | 83 000 000 | 73 016 727 | 88,0% | 1 517 | 84 137 529  |
| Telekadó  | 38 014 800 | 41 000 000 | 31 604 971 | 77,1% | 295 | 36 074 686  |
| Helyi iparűzési adó  | 143 047 349  | 98 000 000 | 95 678 030 | 97,6% | 921 | 67 231 931  |
| Idegenforgalmi adó | 9 986 850  | 6 000 000 | 2 565 000 | 42,8% | 2 | 1 811 250  |
| Talajterhelési díj | 485 780 | 1 400 000 | 608 400 | 43,5% | 6 | 1 544 400 |
| Pótlék, Bírság  | 1 675 980  | 2 650 000 | 811 430 | 30,6% | 2 235 | 2 215 752 |
| **Adóbevétel összesen:**  |  **273 735 514** | **232 050 000** | **204 284 558** | **88,0%** |   | **193 015 548** |

# Építményadó

Telki Község Önkormányzatának Képviselő-testülete 2018. január 1. napi hatállyal módosította az építményadóról szóló rendeletét, mely szerint

**Adóköteles:** a Htv. 11.§-a szerinti építmény (továbbiakban együtt: építmény).

*Htv. alapján: Adóköteles az önkormányzat illetékességi területén lévő építmények közül a lakás és a nem lakás céljára szolgáló épület, épületrész (a továbbiakban együtt: építmény).*

*Az adókötelezettség az építmény valamennyi helyiségére kiterjed, annak rendeltetésétől, illetőleg hasznosításától függetlenül.*

**Az adó alanya**: a Htv. 12.§. és 12/A. §. szerinti adóalanya.

Htv. alapján:

* Az adó alanya az, aki a naptári év (a továbbiakban: év) első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. (A tulajdonos, a vagyoni értékű jog jogosítottja a továbbiakban együtt: tulajdonos). Valamennyi tulajdonos által írásban megkötött és az adóhatósághoz benyújtott megállapodásban a tulajdonosok az adóalanyisággal kapcsolatos jogokkal és kötelezettségekkel egy tulajdonost is felruházhatnak.
* ***Társasház, -garázs és -üdülő esetén a tulajdonosok önálló adóalanyok, a közös használatú helyiségek után az adó alanya az említett közösség***.

**Az adó alapja:** az épület, építmény m2-ben számított hasznos alapterülete

**Az adó mértéke:**

* (1) Lakás, nem lakás céljára szolgáló épület, építmény: ***430 Forint/m2***/év, a (2) bekezdés

szerinti eltéréssel.

* (2) A nem lakás céljára szolgáló építmények 500 négyzetmétert meghaladó része: 1.300

Forint/m2/év.

- (3) Üdülő: 1.100 Forint/m2/év.

**Adómentesség:**

(1) Mentesek az adó alól a műemlékek

(2) Telki Község Díszpolgára mentesül az építményadó megfizetése alól azon lakás

vonatkozásában, melyben életvitelszerűen lakóhellyel rendelkezik.

(3) Tulajdoni hányaduk arányában adómentesség illeti meg a szociálisan rászorultakat és a

fogyatékkal élőket.

(4) Az (1-3) bekezdésben említett adókedvezmény a fogyatékos támogatás, illetve a

szociális rászorultság jogosultságának évét követő adóév első napjától érvényesíthető.

**Adókedvezmény:**

(1) Adókedvezmény illet meg minden természetes személy adóalanyt minden, a lakásba

életvitelszerűen lakóhellyel rendelkező közeli hozzátartozó után.

A lakásba életvitelszerűen lakóhellyel rendelkező első személy után 40 m2, további, a (3)

bekezdésben részletezett személyenként 10 m2 adómentes.

(2) Az adókedvezmény maximum 7 személyig vehető igénybe lakások esetében.

(3) Több az ingatlanba életvitelszerűen lakóhellyel rendelkező tulajdonos esetén az (1)

bekezdésben meghatározott adómentességet a tulajdonosok a tulajdoni hányaduk arányában

vehetik igénybe.

(4) Az életvitelszerű helyben lakás az év bármely szakában ellenőrizhető az önkormányzat által.

**1 lakosra jutó építményadó bevétel**

 **2007-2019**

|  |  |  |  |  |  |  |  |
| --- | --- | --- | --- | --- | --- | --- | --- |
| **Lakosságszám:** | **2907** | **3137** | **3 275** | **3 413** | **3 534** | **3 689** | **3 782** |
|  | **2006 év** | **2007 év** | **2008 év** | **2009 év** | **2010 év** | **2011 év** | **2012 év** |
| Építményadó / e Ft-ban | 3 287 | 42 447 | 43 054 | 48 820 | 50 655 | 57 191 | 67 597 |
| **1 lakosra eső építményadó bevétel / Ft-ban** | **1 131** | **13 531** | **13 146** | **14 304** | **14 334** | **15 503** | **17 873** |
|  |  |  |  |  |  |  |  |
| **Lakosságszám:** | **3 884** | **3 970** | **3 987** | **4 054** | **4 119** | **4 192** | **4 230** |
|  | **2013 év** | **2014 év** | **2015 év** | **2016 év** | **2017 év** | **2018 év** | **2019 év** |
| Építményadó / e Ft-ban | 78 853 | 80 240 | 84 466 | 86 033 | 83 366 | 84 782 | 80 523 |
| **1 lakosra eső építményadó bevétel /Ft-ban** | **20 302** | **20 212** | **21 185** | **21 222** | **20 239** | **20 225** | **19 036** |

**Építményadó alakulása bevallások alapján**

|  |  |  |  |  |  |
| --- | --- | --- | --- | --- | --- |
| **Megnevezés** | **lakás** | **egyéb** | **üdülő** | **sávos adózás** | **összesen** |
| **Építmény / db** | 1 363 | 85 | 62 | 7 | 1 517 |
| **Adóalap (m2)** | 224 547,9 | 11 319,28 | 2 286,36 | 15 974,49 | 254 128,03 |
| **Törv. mentességgel csökk. terület m2** | 224 424,9 | 11 319,28 | 2 286,36 | 15 974,49 | 254 005,03 |
| **Mentes terület lakosok után m2** | 77 009,4 | 140,04 | 174 | 0 | 77 323,44 |
| **Mentes területtel csökkentett adóalap m2** | 147 415,5 | 10 999,24 | 2 114,36 | 15 974,49 | 176 503,59 |
| **Fizetendő adó (Ft)** | **63 200 764**  | **3 584 159**  | **2 289 716**  | **16 266 455**  | **85 341 094**  |
| ***Kedvezményes terület miatt elengedett adó (Ft)*** | *33 114 042*  | *60 217*  | *191 400*  | *0*  | *33 365 659*  |

A most bemutatásra kerülő példákon az építményadó rendelet módosítása ( kezdemények módosítása és az adómérték változtatásának ) lehetőségeit és annak hatását vizsgáljuk meg.

***Építményadó változtatási javaslatok***

Építményadó várható bevétele (2020) – a kedvezmények figyelembevételével: **85 341 095 Ft**

**1. döntési opció: A kedvezmények módosítása esetén a várható bevételek alakulását, illetve egy átlagos lakásméret esetén az adó mértékének változása:**

**1/A Döntési opció**

* Ha a 40m2 kedvezmény- 10m2-re változna /Minden lakos után 10m2 kedvezmény max. 7 főig, akkor a várható bevétel **101.226 140 Ft** ez ***kb. 15 885 046 Ft többletbevételt*** jelentene.

1.Példa:

 Jelenleg: **120 m2 lakás** 4 fő (kedvezmény 70m2)

 adózik 50m2 x430 = 21 500 Ft adó

 Fenti kedvezmény változás esetén **120 m2 lakás** 4 fő (kedvezmény 40m2

 80m2 x 430 Ft = 34 400 Ft adó  (ez +12 900 Ft.

**1/B Döntési opció**

* Ha a jelenlegi kedvezmény felére (50%-ára) csökkenne akkor a várható bevétel **101.617.576 Ft** ez ***kb. 16 276 482 Ft többletbevételt*** jelentene.

1.Példa:

 Jelenleg: **120 m2 lakás** 4 fő (kedvezmény 7m2)

 adózik 50m2 x430 = 21 500 Ft adó

 Fenti kedvezmény változás esetén **120 m2 lakás** 4 fő (kedvezmény 35 m2

 85m2 x 430 Ft = 36 550 Ft adó  (ez +15 050 Ft.

**1/C Döntési opció**

* Ha a jelenlegi kedvezmény megszűntetésre (eltörlésre) kerülne akkor a várható bevétel **118 695 918 Ft** ez ***kb.33 354 824 Ft többletbevételt*** jelentene.

1.Példa:

 Jelenleg: **120 m2 lakás** 4 fő (kedvezmény 7m2)

 adózik 50m2 x430 = 21 500 Ft adó

 Fenti kedvezmény változás esetén **120 m2 lakás** 4 fő (kedvezmény 0 m2

1. x 430 Ft = 51 600 Ft adó  (ez +30 100 Ft.

# 2. Döntési opció: A kedvezmények eltörlése, sávos adómérték bevezetése

Megvizsgáltuk annak lehetőségét, hogy amennyiben a kedvezmények eltörlésre kerülnek, és az ingatlan méretétől függően három sáv kerülne kialakításra az milyen többlet terhet jelent az adófizetők részére.

* Ha a jelenlegi kedvezmény megszűntetésre (eltörlésre) kerülne és az **adómérték változna a lakások esetében sávosan, *kb.* 27 722 658 *Ft többletbevételt*** jelentene

 Lakások esetében-kedvezmények eltörlése esetén

 0-120m2         300 Ft/m2

 121-200 m2    430Ft/m2

 201m2 felett    860Ft/m27

* **Minimál építményadó fizetési kötelezettség megállapítása 15.000.- Ft/lakás**

|  |  |
| --- | --- |
| **Lakások esetében / kedvezmények eltörlése esetén** | Ingatlanok száma ,akiknek csökken az adója (nem vett igénybe kedvezményt) |
| Adózás sávos kulcs | Érintett ingatlan | Adó növekmény  |   |
| 0-120 m2          | 300Ft/m2 | db | 385 | 2 902 302 | 29 | db |
| 121-200 m2     | 430Ft/m2 | db | 597 | 6 943 119 | 40 | db |
| 201m2 felett    | 860Ft/m2 | db | 347 | 14 915 748 | 8 | db |
| 15 000 Ft minimum adó | db | 33 | 338 548 | 5 | db |
| Társasház esetén II. övezet |  860Ft/m2 | db | 41 | 2 622 940 | 0 | db |
| **összesen:** |  |   | **1362** | **27 722 658** | **82** | db |

 1.Példa:

 Jelenleg: **120 m2 lakás** 4 fő (kedvezmény 70m2)

 adózik 50m2 x430 = 21 500 Ft adó

 Fenti sávos adóval:

 120m2x300 Ft = 36 000 Ft adó  (ez +14 500Ft.

 2.Példa

 Jelenleg: **500m2 lakás** 5 fő (kedvezmény 80 m2)

 adózik: 420 m2  x 430= 180 600 Ft adó

 Fenti sávos adóval:

 120m2 x300 Ft =                     36 000 Ft

 121-200= 80 m2x430 Ft=        34 400 Ft

 201-500 (299 x860Ft=           257 140 Ft

                                                  327 540 Ft ( ez +146 940 Ft

 3.Példa

 Jelenleg: **260m2 lakás** 4 fő (kedvezmény 70 m2)

 adózik: 190 m2  x 430= 81 700 Ft adó

 Fenti sávos adóval:

 120m2 x 300 Ft =                     36 000 Ft

 121-200= 80m2x430 Ft=         34 400 Ft

 201-260 (59 x860Ft=               50 740 Ft

1. 140 Ft ( ez +39 440 Ft

**3.Döntési opció: Övezet kialakítása –**új adó mérték megállapítása hasonlóan, mint a telekadó esetében

Az adó mértéke

 a.) I. övezetben: ingatlan területétől függően változó ……Ft/m2/év

 b.) II. övezetben: 860.- Ft/m2/év

A település adottságaiból eredően új övezet kialakítása. A Völgyrét ( Napsugár utca, Pillangó utca, Kórház fasor és Alsóvölgy utca által határolt), valamint a Pipacs utca- Pipacs köz-Rózsa utca. Kamilla köz határolt területen a társasházi ingatlanok építésére kijelölt területen az önkormányzat élni kíván azon jogával, hogy a területet külön övezetként jelöli ki és az építményadó mértékét az övezetben magasabb mértékben határozza meg, figyelembe véve azt, hogy a társasházi lakások alapterülete jellemzően kisebb, mint egy családiházas ingatlan esetében.

# Telekadó

Telki Község Önkormányzatának Képviselő-testülete 2017. január 1. napi hatállyal módosította az telekadóról szóló rendeletét, mely szerint

**Adóköteles**: a Htv. 17.§-a szerinti telek (továbbiakban együtt: telek).

Htv. alapján: Adóköteles az önkormányzat illetékességi területén lévő telek.

**Az adó alanya**: Htv. 18.§. – a szerinti tulajdonos ( a továbbiakban: adózó )

**Htv. alapján**:

- Az adó alanya (3. §) az, aki az év első napján a telek tulajdonosa. Ingatlannyilvántartásba bejegyzett vagyoni értékű jog, illetőleg több tulajdonos esetén a 12. §-ban foglaltak az irányadók.

***3. §*** \* (1) Ha e törvény másként nem rendelkezik, a törvény alkalmazásában adóalany:

a) a magánszemély,

b) \* a jogi személy, egyéb szervezet,

c) a magánszemélyek jogi személyiséggel nem rendelkező személyi egyesülése.

**12. §** (1) \* Az adó alanya (3. §) az, aki a naptári év (a továbbiakban: év) első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. (A tulajdonos, a vagyoni értékű jog jogosítottja a továbbiakban együtt: tulajdonos).

(2) \* Valamennyi tulajdonos által írásban megkötött és az adóhatósághoz benyújtott megállapodásban a tulajdonosok az adóalanyisággal kapcsolatos jogokkal és kötelezettségekkel egy tulajdonost is felruházhatnak.

(3) Társasház, -garázs és -üdülő esetén a tulajdonosok önálló adóalanyok, a közös használatú helyiségek után az adó alanya az említett közösség.

**Az adó alapja**: Az adó alapja a telek négyzetméterben számított területe

**Az adó mértéke**:

(1) A képviselő-testület a belterületi telkek telekadó mértéke szerint két övezetet alakít ki.

(2) Az övezetek leírását jelen rendelet 1. számú melléklete tartalmazza.

(3) Az adó mértéke

a.) Külterületi telek esetében: 0 Ft/m2/év

b.) Belterületi épülettel be nem épített telek esetében a telekadó mértéke

 ba.) I. övezetben: 120.- Ft/m2/év

 bb.) II. övezetben: 180.- Ft/m2/év

c.) Belterületi épülettel beépített telek esetében a 2500 m2-t meg nem haladó telek után a telekadó évi mértéke

 ca.) I. övezetben 0 .- Ft/m2/év

 cb.) II. övezetben 0.- Ft/m2/év

d.) Belterületi épülettel beépített telek esetében a 2500 m2-t meghaladó területű adóköteles telek 2500 m2 feletti része után a telekadó évi mértéke

 da.) I. övezetben 120.- Ft/m2/év

 db.) II. övezetben 180.- Ft/m2/év

e.) A Helyi Építési Szabályzási Tervben meghatározott Különleges területek közül a K-F Kutatás - Fejlesztés és rekreáció övezetbe tartozó belterületi épülettel beépített telek esetében a 2500 m2-t meghaladó területű adóköteles telek 2500 m2 feletti része után a telekadó évi mértéke

 ea.) I. övezetben 0.- Ft/m2/év

 eb.) II. övezetben 0.- Ft/m2/év

**Adómentesség, kedvezmény:**

1) Az 1990.évi C. törvény 19.§-ában foglalt telek.

(2) Összesen 2000 m2-ig személyenként annak a magánszemélynek a kárpótlásban, illetve tagi részarányban visszakapott ingatlana, aki 1991.01.01. óta állandó lakóhellyel rendelkezik Telki községben és fenti ingatlanát eredeti jogosultként illetve annak egyenes ági leszármazójaként tulajdonolja, ugyanúgy értve az időközben kárpótlásban vagy tagi részarányban visszakapott ingatlant is. A jelen bekezdésben szabályozott telekadó mentesség 2019. 12.31. napjától megszűnik.

(3) Adómentes az önkormányzat által 2003. január 1-után és 2006. december 31. között értékesített építési telkek az értékesítéstől számított 4 évig, a 2007. január 1. után értékesített építési telkek az értékesítéstől számított 2 évig. A 2008. január 1. után értékesített építési telkekre a vállalkozóknak nem vehető igénybe az adómenteség.

(4) Kedvezmény vehető igénybe azon telek után, amit tulajdonosa –az önkormányzattal kötött külön megállapodás alapján- az önkormányzat részére, önkormányzati használat céljára felajánl.

 a./ A február 28-ig megkötött megállapodás esetén a kedvezmény 100%.

 b./ A február 29-tól augusztus 31-ig megkötött megállapodás esetén a kedvezmény 50 %.

 c./ Az augusztus 31 után megkötött megállapodások esetén a rákövetkező évtől esedékes kedvezmény.

(5) Az ingatlan-nyilvántartásban kivett magánútként feltüntetett terület

***Az önkormányzat esetében jelentősen csökken a telekadó fizetésre kötelezettek köre, az utóbbi években megnövekedett építkezések miatt ez szintén bevétel kiesést okoz.***

*Míg kb 1000m2 telek után évi 120 000 Ft vagy 180 000 Ft adó folyt be addig, az új kb 100m2 építmény után 4 tagú család esetén (kedvezmény figyelembevételével) kb.13 000 Ft.*

**4. Döntési opció: Építményadó módosítása esetén**

A jelenlegi

1. övezetben 120 .- Ft/m2/év adómérték megemelése esetén 150.-Ft/m2/év összegre (1,25 % emelés)
2. övezetben a 180.- Ft/m2/év adómérték megemelése 200.-Ft/m2/év adómértékre

A 2021.évben az adómérték növekedésből befolyó adóbevétel összege a jelenleg még be nem épített telkeket figyelembe véve: kb. 9.300.000.- Ft többlet bevételt jelentene.

A telekadó összege évről-évre csökken az ingatlanok beépítésével. Éves szinten kb. 20-40 között van azon telkek száma, ahol a beépítéssel a telek kikerül a telekadó hatálya alá és átkerül az építményadó hatálya alá.

# Helyi iparűzési adó

A képviselő-testület az iparűzési adóról 21/2012. (11.29.) Ör. számú rendelete alapján az állandó jelleggel végzett iparűzési tevékenység esetén 2016.január 01-től az **adó mértékét 1,8 %-ban** határozta meg.

A rendeletünk értelmében az ideiglenes jelleggel végzett iparűzési tevékenység esetén az adó mértéke naptári naponként 5.000,- Ft.

 A helyi iparűzési adó az egyik legbizonytalanabb módon tervezhető adóbevétel, mivel a

 vállalkozások is ki vannak téve a gazdasági környezet változásainak.

A Htv. rendelkezései szerint:

Adóköteles: az önkormányzat illetékességi területén állandó vagy ideiglenes jelleggel végzett vállalkozási tevékenység.

**Az adó mértéke:**

* **Az állandó jelleggel végzett iparűzési tevékenység esetén az adó mértéke maximum az adóalap 2%-a lehet.**
* Ideiglenes jelleggel végzett iparűzési tevékenység esetén az adó mértéke naptári naponként
* legfeljebb 5000 forint.

Az iparűzési adó mértéke 2016-óta változatlan, az adóalanyok száma azonban több mint a duplájára emelkedett.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   | Iparűzési adóalap | Elvárt Iparűzési adóbevétel (1,4%) | Lakos-ság | Adóerő-képesség | Önkor. iparűzési adó mértéke | Teljesített önkormányzat IPA bevétel | Adóerőképesség miatti beszámítás (elvonás) 2020-ig | Szolidaritási hozzájárulás miatti elvonás 2021-től  | Önkor.maradó IPA |
| 2016. | 5 896 866 714 | 82 556 134 | 3987 | 20 706 | 1,6 | 108 680 930 |   |   | 108 680 930 |
| 2017. | 5 605 343 571 | 78 474 810 | 4054 | 19 357 | 1,8 | 113 862 132 | -27 567 853 |   | 86 294 279 |
| 2018. | 6 518 632 143 | 91 260 850 | 4119 | 22 156 | 1,8 | 129 993 633 | -18 497 634 |   | 111 495 999 |
| 2019. | 7 318 164 777 | 102 454 307 | 4230 | 24 221 | 1,8 | 143 047 349 | -21 816 669 |   | 121 230 680 |
| **2020.** | ***7 318 164 777*** | **102 454 307** | **4361** | **24 221** | **1,8** | **131 726 966** | **-22 127 316** |  | 109 599 650 |
| 2021. | *7 318 164 777* | 102 454 307 | 4361 | 23 493 | 1,8 | 131 726 966 |   | -23 651 882 | 108 075 084 |
| 2021. | *7 318 164 777* | 102 454 307 | 4361 | 23 493 | **2** | 146 363 296 |   | -23 651 882 | 122 711 414 |
| **Elvárt szint** | **6 852 688 500** | **95 937 639** | **4361** | **21 999** | **2** | **137 053 770** |  | **0** | **137 053 770** |

**5. Döntési opció: Javaslat: Az adó mértéke** 2021. január 1-től:

**Az állandó jelleggel végzett iparűzési tevékenység esetén az adó mértéke 1,8 %-ról a adóalap 2%-a .**

**Idegenforgalmi adó**

Telki Község Önkormányzatának Képviselő-testülete 2013. január 1. napi hatállyal módosította az idegenforgalmi adóról szóló rendeletét, mely szerint

**Az adó alapja:**

• a megkezdett vendégéjszakák száma,

**Az adó mértéke** 2013. január 1-től:

• személyenként és vendég-éjszakánként: 450,-Ft,

Magyarország 2021. évi központi költségvetéséről szóló törvény nem tartalmazza az előző évek üdülőhelyi feladatok támogatása. A központi költségvetés támogatást biztosított a települési önkormányzatoknak az üdülővendégek tartózkodási ideje alapján beszedett idegenforgalmi adó előző (2019) évi tényadatai alapján, melynek fajlagos összege: 1 forint/ idegenforgalmi adóforint

***Telki Község Önkormányzatának 2021.évben 10 millió forint ilyen jellegű támogatás csökkenéssel kell számolnia***.

 ***6. Döntési opció: Idegenforgalmi adó változtatási javaslatai:***

**Az adó mértéke** 2021. január 1-től:

*• személyenként és vendég-éjszakánként: 450,-Ft-ról 500.-Ft.-ra történő módosítás*

# Gépjárműadó

2013. január 1. napjától a beszedett gépjárműadó megosztásra kerül, 60 %-át a központi költségvetésbe utaljuk, 40 %-a saját bevétel.

A Magyar Államkincstár részére korábban negyedévente, 2019. évtől kezdődően évente adatot szolgáltatunk a befolyt, kiutalt összegekről ellenőrzés céljából.

A 92/2020. (IV. 6.) Korm. rendelet 4. § (1) bekezdése szerint a Kvtv. 37. § (1) bekezdés a) pontjában meghatározottaktól eltérően a gépjárműadóról szóló törvény alapján a belföldi gépjárművek után a **települési önkormányzatot az általa 2020. évben beszedett gépjárműadó nem illeti meg.** Az új szabályozás alapján a települési önkormányzat által 2020. január 1-jétől beszedett **gépjárműadó teljes összege a központi költségvetést illeti meg,** gépjárműadó átengedett részének 40 % átirányításra került a Járvány Elleni Védekezési Alapba.

***Telki Önkormányzatnak 2021.évben 16,5 millió forint bevétel kiesést jelent.***

# Termőföld bérbeadásból származó jövedelem utáni SZJA

Adóztatása az adózás rendjéről szóló törvény és a személyi jövedelemadóról szóló törvény alapján történik, szabályai e beszámolási időszakban nem változtak. Az adó mértéke 2016.

évtől változott 15 %-ra.

A földbérbeadásból származó jövedelemadóból az önkormányzatnak bevétele alig realizálódik, mivel az SZJA törvény 1. számú melléklet 9.4. pontja alapján mentes az adó alól a termőföld-bérbeadásból származó bevétel, ha a földtulajdonos a haszonbérleti szerződést legalább 5 évre, vagy azt meghaladó időtartamra köti. A földtulajdonosok élnek ezzel a lehetőséggel.

# Talajterhelési díj

Talajterhelés díj szabályai az előző időszakhoz képest nem változtak, díjfizetési kötelezett az a kibocsátó, aki a műszakilag rendelkezésre álló közcsatornára nem köt rá, és a helyi vízgazdálkodási hatósági engedélyezés alapján szennyvízelhelyezést alkalmaz. Az adó mértéke 2012. február 1-től 1200,-Ft/m³. Településérzékenységi szorzó: 3

**Mentes:** Nem terheli díjfizetési kötelezettség azt a kibocsátót, akinél a közcsatorna kiépítésre

került.

**Települési adó**

A települési adó lehet bármilyen adó, ha annak működtetését törvény nem tiltja. Az önkormányzatok által bevezethető települési adó(k) nem terhelhetnek olyan adótárgyat, amelyre törvényben meghatározott – így akár központi, akár helyi – közteher vonatkozik. További rendelet-alkotási korlát, hogy a települési adónak nem lehet alanya szervezet vagy vállalkozói minőségére tekintettel vállalkozó. A települési adók nem a Htv. szerinti adózás alapján működnek. A helyi adókról részletes szabályok szólnak adóalapra, adónemekre vonatkozóan, míg a települési adóknál csak tájékoztatási szabályt ír elő a Htv. Ha a bevezetett települési adóval kapcsolatban vannak olyan eljárási kérdések, amelyeket az Art. nem szabályoz, akkor helyi rendeleti szabályozásra van szükség. Az adómértékre, adómentességre, adókedvezményre, adóalapra vonatkozó szabályokat és az eljárási szabályokat adórendeletben állapítja meg az önkormányzat. Az önkormányzat dönti el azt is, hogy kivetéssel vagy önadózással állapítják-e meg az adót.

*Települési adó Telki közigazgatási területén nem került bevezetésre.*

 **Módosítási javaslatok a helyi adókról szóló önkormányzati rendeletekhez:**

Az adóztatási szabályok felülvizsgálatánál célszerű áttekinteni az adórendszer funkcióit, illetve a változtatások várható hatásait.

Kétségtelen, hogy a településpolitikai célok megvalósításánál alapvető a bevételek optimalizálására való törekvés.

Az adómértékek emelésénél figyelemmel kell lenni egyrészt arra, hogy az adóbevétel ne inflálódjon el, másrészt arra, hogy mekkora az érintett adóalanyok statisztikai módszerekkel igazolt adóerő-képessége. A helyi adószabályok adómértékekre vonatkozó **részei hosszú idő óta változatlanok**.

**Összefoglalva az előterjesztésben felvetett döntési opciókat:**

**1. döntési opció: A kedvezmények módosítása esetén a várható bevételek alakulását, illetve egy átlagos lakásméret esetén az adó mértékének változása:**

**1/A Döntési opció**

* Ha a 40m2 kedvezmény- 10m2-re változna /Minden lakos után 10m2 kedvezmény max. 7 főig, akkor a várható bevétel **101.226 140 Ft**

Ez ***kb. 15 885 046 Ft többletbevételt*** jelentene.

**1/B Döntési opció**

* Ha a jelenlegi kedvezmény felére (50%-ára) csökkenne akkor a várható bevétel **101.617.576 Ft**

Ez ***kb. 16 276 482 Ft többletbevételt*** jelentene.

**1/C Döntési opció**

* Ha a jelenlegi kedvezmény megszűntetésre (eltörlésre) kerülne akkor a várható bevétel **118 695 918 Ft**

Ez ***kb.33 354 824 Ft többletbevételt*** jelentene.

# 2. Döntési opció: A kedvezmények eltörlése, sávos adómérték bevezetése

**3.Döntési opció: Övezet kialakítása, ahol új adó mérték megállapítása hasonlóan, mint a telekadó esetében**

Az adó mértéke

 a.) I. övezetben: ingatlan területétől függően változó ……Ft/m2/év

 b.) II. övezetben: 860.- Ft/m2/év

**4. Döntési opció: Telekadó mérték változtatása 2021.01.01-től**

1. övezetben 120 .- Ft/m2/év adómérték megemelése esetén 150.-Ft/m2/év összegre (1,25 % emelés)
2. övezetben a 180.- Ft/m2/év adómérték megemelése 200.-Ft/m2/év adómértékre

Ez **kb. 9.300.000.- Ft *többletbevételt*** jelentene.

**5. Döntési opció: Iparűzési adó változási javaslat Az adó mértéke** **2021.01.01-től**

állandó jelleggel végzett iparűzési tevékenység esetén az adó mértéke 1,8 %-ról az adóalap 2%

Ez **kb. 2.000.000.- Ft *többletbevételt*** jelentene

***6. Döntési opció: Idegenforgalmi adó változtatási javaslatai:* Az adó mértéke** **2021.01.01-től**

*Személyenként és vendég-éjszakánként: 450,-Ft-ról 500.-Ft.-ra történő módosítás*

Ez **kb. 2.000.000.- Ft *többletbevételt*** jelentene

# Előzetes hatástanulmány

A jogalkotásról szóló 2010. évi CXXX. törvény (a továbbiakban: Jat.) 17.§ (1) bekezdése alapján a jogszabály előkészítője – a jogszabály feltételezett hatásaihoz igazodó részletességű– előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a Képviselő-testületet tájékoztatni kell. Az előzetes hatásvizsgálat eredménye a jogszabály tervezet jelenlegi állapota szerinti elfogadhatóságának megítélése.

A Jat. 17.§ (2) bekezdése szerint a hatásvizsgálat során vizsgálni kell:

1. a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

1. a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján a rendeletalkotás várható következményeiről – az előzetes hatásvizsgálat tükrében - az alábbi tájékoztatás adható:

**A hatásvizsgálat eredménye:**

1. **Társadalmi hatások**

A rendelet módosítása a Htv. által megkívánt arányos közteherviselést segíti elő

1. **Gazdasági, költségvetési hatások**

A rendelet közvetlen gazdasági, költségvetési hatása emelkedő adó-bevételekbe jelentkezik.

1. **Környezeti és egészségügyi következmények** Nincs.
2. **Adminisztratív terheket befolyásoló hatások**

 Többlet munka:

* A tömeghatározatok elkészítése, postázása (adótétel emeléshez kell az ASP segítsége és ott el csúszhat a dolog és több időt vesz igénybe)
* Postaköltség emelkedése
* Tértivevények feldolgozása jelentős többlett munka (az ASP iktató szakrendszerben -titkárság- és az adó szakrendszerben is)
* Adóemelésnél a tulajdonos felülvizsgálhatja a korábbi bevallását és egy új bevallásnál a méret adatokat módosíthatja esetleg 5 évre visszamenőlegesen
* Méltányossági kérelem száma megemelkedhet
* Ügyféli megkeresések (telefonhívások) száma jelentősen növekedni fog.
1. **A jogszabály megalkotásának szükségessége, a jogalkotás elmaradásának várható következményei**

A kívánt cél elérése rendeletben lehetséges, amely képviselő-testületi hatáskör.